标题：747年
中国纪年
747年，唐玄宗至道大圣大明孝皇帝天宝六载
历史大事
李林甫表贺野无遗贤
天宝六年（七四七）正月，玄宗想广求天下贤能之士，于是命通一艺以上者皆至京师。李林甫恐草野之士在对策中斥责其奸恶，遂建言说：所举贤能之士多卑贱愚陋，恐有言语污辱圣上德行。于是玄宗命郡县长官精加试练，其中超群出众者，写名籍送省，委尚书覆试，由御史中丞监试，取其中名实相符者奏上。诸人至京师后，皆试以诗、赋、论，竟无一人及第。因此，李林甫上表祝贺野无遗贤。
安禄山兼御史大夫、为贵妃儿
天宝六年（七四七）三月二日以范阳（今北京）、平卢（今辽宁朝阳）节度使安禄山兼御史大夫。禄山身体肥胖，腹垂过膝，自言重三百斤。外表装得痴直，内实狡黠。常令其将刘骆谷留京师刺探朝廷旨趣，动静皆报之。或有事上奏表者，刘骆谷即为代作通之。每岁献俘虏、杂畜、奇禽、异兽、珍玩之物，不绝于路，以至沿途郡县疲于运送。在玄宗面前，禄山应对敏捷，常杂以诙谐。玄宗曾指其腹戏言：此胡人腹如此之大，不知有什么东西。禄山对曰：没有其他东西，只有对皇帝的赤心！玄宗听后十分高兴。玄宗又曾命禄山见太子，禄山见后不拜，左右人催促其拜，禄山拱立而说：臣是胡人，不懂朝廷仪礼，不知太子是什么官。玄宗说：太子即储君，我千秋万岁后，代我为君的就是他。禄山说：臣愚蠢，过去只知道有皇上一人，而不知道还有储君。然后才拜见了太子。玄宗由此益以为禄山憨愚，更宠爱之。玄宗曾宴于勤政楼，百官列坐楼下，而独为禄山于御座东间设金鸡障，置榻使坐其前，更命卷帘以示荣宠。还命杨铦、杨錡及贵妃三姊皆与禄山叙兄弟。禄山得以出入禁中，因请为贵妃儿。玄宗与贵妃共坐，禄山先拜贵妃。玄宗问其原因，禄山对言：胡人先母而后父。
李林甫忌王忠嗣
李林甫以王忠嗣身兼四镇节度使，功名日盛，恐入为宰相，心忌恨而欲去之。此时安禄山已有反心，托言御寇，筑雄武城（今河北兴隆南），贮藏兵器，并请忠嗣帅兵助役，因借此留其兵。忠嗣先期而往，不见禄山而返，多次上言禄山必反。因此李林甫益恶之。天宝六年（七四七）四月，忠嗣固辞兼河东朔方节度使，玄宗许之。
高仙芝平小勃律
将军高仙芝是高丽（今朝鲜）人。善骑射，勇猛骁强，从军安西（今新疆库车），节度使夫蒙灵詧擢荐至安西副都护、都知兵马使，充四镇节度副使。此时吐蕃强盛，以女妻小勃律王，于是其旁二十余国皆依附于吐蕃，贡献不入，前后节度使讨之，皆不能取胜。天宝六年（七四七），下制以仙芝为行营节度使，将步骑一万出讨。部队自安西出发，行一百余日，至特勒满川，遂分军为三道，约以七月十三日会于吐蕃连云堡（今阿富汗）下。吐蕃有兵近万人，没有想到唐兵猝至，大惊失色，遂依山拒战，炮檑如雨下。高仙芝以郎将高陵（今陕西高陵）人李嗣业为陌刀将，并命令日中时一定要破敌。嗣业遂执一面大旗，引陌刀手缘险而上，英勇奋战，身先士卒，自辰时至巳时，大破吐蕃守军，杀五千余人，俘获一千余人，其余皆逃溃。监军边令诚以唐军深入虏境已远，惧怕不敢再进。仙芝乃使令诚帅三千弱兵守城，自己帅大军复进。三天至坦驹岭（今巴基斯坦），下峻阪四十余里，前有阿弩越城（今巴基斯坦），仙芝恐士卒怕险不敢下，先派人穿胡服，诈为阿弩越城守者来迎降，并说：阿弩越城中士卒皆一心归唐，娑夷水上通吐蕃的藤桥已被砍断。仙芝假装高兴，士卒才敢下。又三天，阿弩越城降者果然来迎唐军。仙芝帅军入阿弩越城，派将军席元庆帅千骑前行，命令小勃律君臣来见，如果是大臣来，尽缚之。元庆按照命令，悉缚诸大臣。只有小勃律王及吐蕃公主逃走。仙芝至，杀其大臣附吐蕃者数人。藤桥离城六十里，仙芝急派元庆往断之，吐蕃兵赶到时，桥已被砍断而不能过。八月，仙芝俘获小勃律王及吐蕃公主而返。九月，至连云堡，与边令诚会合。月末，至播密川（今苏联），遣使奏捷状于京师。至河西，夫蒙灵詧因仙芝不先报告而擅奏捷书，不但不迎劳，反而大骂仙芝：“瞰狗粪高丽奴！汝官皆因我而得，而不待我处分，擅奏捷报，罪当杀!”仙芝但谢罪而已。
王忠嗣重用哥舒翰、李光弼
天宝六年（七四七）十月，河西、陇右节度使王忠嗣以部将哥舒翰为大斗（今甘肃永昌）军副使，李光弼为河西兵马使、充赤水（今甘肃武威西南）军使。哥舒翰父祖本突骑施别部酋长，李光弼父是契丹王楷洛之子。二人皆以勇谋为王忠嗣所寄重。忠嗣使翰击吐蕃，有同伍将军为其副，因傲慢不听从指挥，翰遂挝杀之，由是军中皆惧而服之，因功至陇右节度副使。每年积石（今青海贵德）军麦熟时，吐蕃来收，无人能抵御，边民称之为“吐蕃麦庄”。哥舒翰先伏兵于侧，吐蕃兵至，派兵断其后路，两面夹击，吐蕃无一人逃脱，从此不敢再来。
王忠嗣遭贬
天宝六年（七四七）十月，玄宗欲使王忠嗣攻吐蕃石堡城（今青海湟中西南），忠嗣上言说：石堡城险固，吐蕃派重兵守卫，现在去攻，必然要伤亡数万人，恐所得不如所失。不如暂且秣兵厉马，等有机会再攻取。玄宗听后不高兴。这时将军董延光自请将兵攻石堡城，玄宗命忠嗣派兵助战，忠嗣不得已奉诏助之，但没有完全按延光的意图行事，延光怨恨之。李光弼劝忠嗣说：大夫因为爱惜士卒，不想使延光立功，虽然迫于皇帝的诏书而派兵助之，实际上却阻其计谋。今以数万兵授于延光，却不立重赏，士卒怎么肯为他尽力呢！然而攻石堡城是皇帝的意图，如果延光无功，必然要归罪于你大夫。大夫军府充实，为何爱数万段帛而不杜绝其谗言呢！忠嗣说：现在以数万士卒的生命而争得一城，得之未足以制敌，不得也无害于国，所以我不想做这等事。我王忠嗣今日受责于天子，不过以金吾或羽林一将军归宿卫，其次不过贬为黔中（今贵州）一长史或司马。我怎么能以数万士卒的性命来换取一官半职呢！将军真心为我，但我的志向已决，请不要再说。董延光过期未能攻克石堡城，遂上言说忠嗣阻挠军计，玄宗大怒。李林甫借机使济阳（今山东茌平）别驾魏林进言说：忠嗣曾自言幼养宫中，与太子关系亲密。是想拥兵以尊奉太子。于是玄宗下敕征忠嗣入朝，委三司审问。玄宗久闻哥舒翰名，遂召见华清宫，言谈甚悦，十一月十九日，以翰判西平（今青海乐都）太守，充陇右节度使；以朔方节度使安思顺判武威（今甘肃武威）郡事，充河西（今甘肃河西走廊）节度使。三司按忠嗣罪，玄宗说：我儿居深宫中，不与外人通谋，这一定是谣言，只以阻挠军计罪判王忠嗣。哥舒翰入朝，有人劝其多拿金帛以救忠嗣。翰说：如果正道还存，王公一定不会冤死；如果正道已丧，多赂也没有用！三司奏忠嗣罪当死。此时哥舒翰正受玄宗宠遇，力陈忠嗣之冤，并请以自己官爵赎忠嗣之罪，玄宗入禁中，翰叩头随后，言词哀痛，流泪劝赦忠嗣。玄宗感寤，十一月二十七日，贬忠嗣为汉阳太守。
李林甫欲动摇太子
天宝六年（七四七），李林甫屡次兴起大狱，于长安另设推事院。因杨钊乃杨贵妃兄，可以出入禁中，为玄宗所信任，乃引以为援，任为御史。凡事有涉及太子者，皆暗中指派人上奏，付酷吏罗希奭与吉温审问。杨钊也因此得以逞其私志，被诬陷诛杀者至数百家。幸太子仁孝谨慎，张垍与高力士又常常暗中保护，在玄宗面前为之美言，所以李林甫之志终不能得逞。
高仙芝为安西四镇节度使
天宝六年（七四七）十二月二十八日，因子小勃律之功，玄宗以高仙芝为安西（今新疆库车）四镇节度使，征夫蒙灵詧入朝。灵詧大惧，而仙芝仍如往日。副都护程千里、押牙毕思琛及行官王滔等人，皆平素进仙芝谗言者，仙芝皆面责而释之。军中乃安。
高仙芝重用封常清
猗氏（今山西临猗）人封常清，少孤家贫，一足偏短。高仙芝为都知兵马使时，常请求为侍从，仙芝不纳。常清遂每日等候仙芝出入，不离其门，凡数十天，仙芝不得已而留之。会达奚部叛，夫蒙灵詧派仙芝追击，杀俘略尽。常清私作捷书，仙芝看后，皆是心中所欲言者，由是奇之。及仙芝为节度使，即署常清为判官；仙芝帅军出征，常使为留后。仙芝乳母子郑德诠为郎将，仙芝待之如兄弟，使典家事，威行军中。一日常清出，德诠自后走马疾驰，突之而过。常清至使院，派人召德诠至，每过一门皆关闭。德诠至后院，常清离席说；“我本出身寒微。但中丞命我为留后，你作为郎将，为何于众人中相凌辱！今天要你暂死以肃军纪。”遂杖六十，直到仆地不起，才拉了出去。仙芝妻及乳母在门外号哭相救，并以告仙芝。及仙芝见常清，并不言及此事。常清也不谢恩。于是军中畏常清威严，军纪为之一肃。
李林甫权势日盛
天宝六年（七四七）十二月二十五日，玄宗命百官于尚书省阅天下每岁贡物，然后悉以车载赐李林甫家。玄宗时不上朝，百司即集于林甫宅第，台省为空。只有陈希烈坐府中，但无一人入谒。林甫子岫为将作监，颇以权势日盛为惧。一日跟随林甫游后园，指役夫言于林甫说：“大人久处钧轴，怨仇满天下，如果一朝祸至，恐怕想做役夫都不可得。”林甫不悦，说：“势已如此，也没有办法。”先前为相者，皆以德度自处，不事威势，出入侍从不过数人，士民皆不避之。林甫因多结怨仇，常防刺客，所以出入常以步骑百余人为左右翼，并使金吾静街，前驱在数百步外，公卿走避。居时则重关复壁，以石甃地，墙中置板，如防大敌。每夜多次变换住所，虽家人也不知其处。
节度使用胡人
自唐兴以来，边帅皆用忠厚名臣，不久任，不遥领，不兼统，立大功者常入为宰相，如李靖、李绩、郭元振、张嘉贞、张说、李适之等人。其少数族人为将者，虽才略如阿史那社尔、契苾何力等人，犹不使其专大将之任，皆以大臣为使以节制之。开元以来，玄宗好大喜功，穷兵黩武，有并吞四夷之志，于是为边将者，十余年不易，开始久任；皇子庆、忠诸王等，以及宰相萧嵩、牛仙客，开始遥领；盖嘉运、王忠嗣皆专制数道，开始兼统。奸相李林甫为了专权，欲杜绝边将入相之路，以胡人不知书，乃奏言说：文人为将，胆怯害怕，不能立战功，不如用贫寒胡人。胡人勇敢习战，寒族孤立无党，只要陛下施以恩惠，则胡人必能为朝廷尽死。玄宗听从李林甫的计谋，开始用安禄山为节度使。至此，诸道节度使尽用胡人，如安禄山、安思顺、哥舒翰、高仙芝等。天下精兵皆戌北边，外重里轻，安禄山借机叛乱，倾覆天下，皆出于李林甫专宠固位之谋。
慧日卒
天宝六年（七四七），洛阳罔极寺沙门慧日卒，年六十九。释慧日，俗姓辛氏，东莱（今山东掖县）人。中宗时度为僧，后师义净三藏，遂誓游西域。后从海路至印度，礼谒圣迹，访善知识，共历七十余国，总十八年。开元七年（七一九），回到长安，赐号曰慈愍三藏。生前常修净土之业，著《往生净土集》。
李邕被害
天宝六年（七四七），文学家李邕被李林甫杀害，年七十。李邕，字泰和，扬州江都（今江苏扬州）人。因官北海太守，所以世称“李北海”。代宗时，追赠秘书监。邕工诗善文，尤长碑颂，当时官绅及寺观多持重金往求其文，前后所制，凡数百首，以《张韩公行状》、《洪州放生池碑》等最为著名。又工书法，尤善行楷，笔力雄骏。明人辑有《李北海集》六卷。
《资治通鉴》记载
玄宗至道大圣大明孝皇帝中之下天宝六年（丁亥，公元七四七年） 
春，正月，辛巳。李邕、裴敦复皆杖死。邕才艺出众，卢藏用常语之曰：“君如干将、莫邪，难与争锋，然终虞缺折耳。”邕不能用。 
林甫又奏分遣御史即贬所赐皇甫惟明、韦坚兄弟等死。罗杀奭自青州如岭南，所过杀迁谪者，郡县惶骇。排马牒至宜春，李适之忧惧，仰药自杀。至江华，王琚仰药不死，闻希奭已至，即自缢。希奭又迂路过安陆，欲怖杀裴宽，宽向希奭叩头祈生，希奭不宿而过，乃得免。李适之子适迎父丧至东京，李林甫令人诬告适，杖死于河南府。给事中房琯坐与适之善，贬宜春太守。琯，融之子也。 
林甫恨韦坚不已，遣使于循河及江、淮州县求坚罪，所在收系纲典船夫，溢于牢狱，征剥逋负，延及邻伍，皆裸露死于公府，至林甫薨乃止。 
丁亥，上享太庙；戊子，合祭天地于南郊，赦天下。制免百姓今载田租。又令除削绞、斩条。上慕好生之名，故令应绞、斩者皆重杖流岭南，其实有司率杖杀之。又令天下为嫁母服三载。 
上欲广求天下之士，命通一艺以上皆诣京师。李林甫恐草野之士对策斥言其奸恶，建言：“举人多卑贱愚聩，恐有俚言污浊圣听。”乃令郡县长官精加试练，灼然超绝者，具名送省，委尚书覆试，御史中丞监之，取名实相副者闻奏。既而至者皆试以诗、赋、论，遂无一人及第者，林甫乃上表贺野无遗贤。 
戊寅，以范阳、平卢节度使安禄山兼御史大夫。 
禄山体充肥，腹垂过膝，尝自称重三百斤。外若痴直，内实狡黠。常令其将刘骆谷留京师诇朝廷指趣，动静皆报之。或应有笺表者，骆谷即为代作通之。岁献俘虏、杂畜、奇禽、异兽、珍玩之物，不绝于路，郡县疲于递运。 
禄山在上前，应对敏给，杂以诙谐。上尝戏指其腹曰：“此胡腹中何所有，其大乃尔！”对曰：“更无馀物，正有赤心耳！”上悦。又尝命见太子，禄山不拜。左右趣之拜，禄山拱立曰：“臣胡人，不习朝仪，不知太子者何官？”上曰：“此储君也，朕千秋万岁后，代朕君汝者也。”禄山曰：“臣愚，向者惟知有陛下一人，不知乃更有储君。”不得已，然后拜。上以为信然，益爱之。上尝宴勤政楼，百官列坐楼下，独为禄山于御座东间设金鸡障，置榻使坐其前，仍命卷帘以示荣宠。命杨銛、杨锜、贵妃三姊皆与禄山叙兄弟。禄山得出入禁中，因请为贵妃儿。上与贵妃共坐，禄山先拜贵妃。上问何故，对曰：“胡人先母而后父。”上悦。 
李林甫以王忠嗣功名日盛，恐其入相，忌之。安禄山潜蓄异志，托以御寇，筑雄武城，大贮兵器，请忠嗣助役，因欲留其兵。忠嗣先期而往，不见禄山而还，数上言禄山必反；林甫益恶之。夏，四月，忠嗣固辞兼河东、朔方节度；许之。 
冬，十月，己酉，上幸骊山温泉，改温泉宫曰华清宫。 
河西、陇右节度使王忠嗣以部将歌舒翰为大斗副使，李光弼为河西兵马使，充赤水军使。翰父祖本突骑施别部酋长，光弼，契丹王楷洛之子也，皆以勇略为忠嗣所重。忠嗣使翰击吐蕃，有同列为之副，倨慢不为用，翰挝杀之，军中股忄栗；累功至陇右节度副使。每岁积石军麦熟，吐蕃辄来获之，无能御者，边人谓之“吐蕃麦庄”。翰先伏兵于其侧，虏至，断其后，夹击之，无一人得返者，自是不敢复来。 
上欲使王忠嗣攻吐蕃石堡城，忠嗣上言：“石堡险固，吐蕃举国守之。今顿兵其下，非杀数万人不能克。臣恐所得不如所亡，不如且厉兵秣马，俟其有衅，然后取之。”上意不快。将军董延光自请将兵取石堡城，上命忠嗣分兵助之。忠嗣不得已奉诏，而不尽副延光所欲，延光怨之。 
李光弼言于忠嗣曰：“大夫以爱士卒之故，不欲成延光之功，虽迫于制书，实夺其谋也。何以知之？今以数万众授之而不立重赏，士卒安肯为之尽力乎！然此天子意也，彼无功，必归罪于大夫。大夫军府充牣，何爱数万段帛不以杜其谗口乎！”忠嗣曰：“今以数万之众争一城，得之未足以制敌，不得亦无害于国，故忠嗣不欲为之。忠嗣今受责天子，不过以金吾、羽林一将军归宿卫，其次不过黔中上佐；忠嗣岂以数万人之命易一官乎！李将军，子诚爱我矣，然吾志决矣，子勿复言！”光弼曰：“向者恐为大夫之累，故不敢不言。今大夫能行古人之事，非光弼所及也。”遂趋出。 
延光过期不克，言忠嗣沮挠军计，上怒。李林甫因使济阳别驾魏林告“忠嗣尝自言我幼养宫中，与忠王相爱狎”，欲拥兵以尊奉太子。敕征忠嗣入朝，委三司鞫之。 
上闻哥舒翰名，召见华清宫，与语，悦之。十一月，辛卯，以翰判西平太守，充陇右节度使；以朔方节度使安思顺判武威郡事，充河西节度使。 
户部侍郎兼御史中丞杨慎矜为上所厚，李林甫浸忌之。慎矜与王鉷父晋，中表兄弟也，少与鉷狎，鉷之入台，颇因慎矜推引。及鉷迁中丞，慎矜与语，犹名之；鉷自恃与林甫善，意稍不平。慎矜夺鉷职田，鉷母本贱，慎矜尝以语人；鉷深衔之。慎矜犹以故意待之，尝与之私语谶书。 
慎矜与术士史敬忠善，敬忠言天下将乱，劝慎矜于临汝山中买庄为避乱之所。会慎矜父墓田中草木皆流血，慎矜恶之，以问敬忠。敬忠请禳之，设道场于后园，慎矜退朝，辄躶贯桎梏坐其中。旬日血止，慎矜德之。慎矜有侍婢明珠，色美，敬忠屡目之，慎矜即以遗敬忠，车载过贵妃姊柳氏楼下，姊邀敬忠上楼，求车中美人，敬忠不敢拒。明日，姊入宫，以明珠自随。上见而异之，问所从来，明珠具以实对。上以慎矜与术士为妖法，恶之，含怒未发。 
杨钊以告鉷，鉷心喜，因侮慢慎矜；慎矜怒。林甫知鉷与慎矜有隙，密诱使图之。鉷乃遣人以飞语告“慎矜隋炀帝孙，与凶人往来，家有谶书，谋复祖业。”上大怒，收慎矜系狱，命刑部、大理与侍御史杨钊、殿中侍御史卢铉同鞫之。太府少卿张瑄，慎矜所荐也，卢铉诬瑄尝与慎矜论谶，拷掠百端，瑄不肯答辩。乃以木缀其足，使人引其枷柄，向前挽之，身加长数尺，腰细欲绝，眼鼻出血，瑄竟不答。 
又使吉温捕史敬忠于汝州。敬忠与温父素善，温之幼也，敬忠常抱抚之。及捕获，温不与交言，锁其颈，以布蒙首，驱之马前。至戏水，温使吏诱之曰：“杨慎矜已款服，惟须子一辩，若解人意则生，不然必死，前至温汤，则求首不获矣。”敬忠顾谓温曰：“七郎，求一纸。”温阳不应。去温汤十馀里，敬忠恳请哀切，乃于桑下令答三纸，辩皆如温意。温徐谓曰：“丈人且勿怪！”因起拜之。 
至会昌，始鞫慎矜，以敬忠为证。慎矜皆引服，惟搜谶书不获。林甫危之，使卢铉入长安搜慎矜家，铉袖谶书入暗中，诟而出曰：“逆贼深藏秘记。”至会昌，以示慎矜。慎矜叹曰：“吾不蓄谶书，此何从在吾家哉！吾应死而己。”丁酉，赐慎矜及兄少府少监慎馀、洛阳令慎名自尽；敬忠杖百，妻子皆流岭南；瑄杖六十，流临封，死于会昌。嗣虢王巨虽不预谋，坐与敬忠相识，解官，南宾安置。自馀连坐者数十人。慎名闻敕，神色不变，为书别姊；慎馀合掌指天而缢。 
三司按王忠嗣，上曰：“吾儿居深宫，安得与外人通谋，此必妄也。但劾忠嗣沮挠军功。”哥舒翰之入朝也，或劝多赍金帛以救忠嗣。翰曰：“若直道尚存，王公必不冤死；如其将丧，多赂何为！”遂单囊而行。三司奏忠嗣罪当死。翰始遇知于上，力陈忠嗣之冤，且请以己官爵赎忠嗣罪；上起，入禁中，翰叩头随之，言与泪俱。上感寤，己亥，贬忠嗣汉阳太守。 
李林甫屡起大狱，别置推事院于长安。以杨钊有掖廷之亲，出入禁闼，所言多听，乃引以为援，擢为御史。事有微涉东宫者，皆指擿使之奏刻，付罗希奭、吉温鞫之。钊因得逞其私志，所挤陷诛夷者数百家，皆钊发之。幸太子仁孝谨静，张垍、高力士常保护于上前，故林甫终不能间也。十二月，壬戌，发冯翊、华阴民夫筑会昌城，置百司。王公各置第舍，土亩直千金。癸亥，上还宫。 
丙寅，命百官阅天下岁贡物于尚书省，既而悉以车载赐李林甫家。上或时不视朝，百司悉集林甫第门，台省为空。陈希烈虽坐府，无一人入谒者。 
林甫子岫为将作监，颇以满盈为惧，尝从林甫游后园，指役夫言于林甫曰：“大人久处钧轴，怨仇满天下，一朝祸至，欲为此，得乎？”林甫不乐曰：“势已如此，将若之何？” 
先是，宰相皆以德度自处，不事威势，驺从不过数人，士民或不之避。林甫自以多结怨，常虞刺客，出则步骑百馀人为左右翼，金吾静街，前驱在数百步外，公卿走避；居则重关复壁，以石甃地，墙中置板，如防大敌，一夕屡徙床，虽家人莫知其处。宰相驺从之盛，自林甫始。 
初，将军高仙芝，本高丽人，从军安西。仙芝骁勇，善骑射。节度使夫蒙灵察屡荐至安西副都护、都知兵马使，充四镇节度副使。 
吐蕃以女妻小勃律王，及其旁二十馀国，皆附吐蕃，贡献不入；前后节度使讨之，皆不能克。制以仙芝为行营节度使，将万骑讨之。自安西行百馀日，乃至特勒满川，分军为三道，期以七月十三日会吐蕃连云堡下。有兵近万人，不意唐兵猝至，大惊，依山拒战，炮櫑如雨。仙芝以郎将高陵李嗣业为陌刀将，令之曰：“不及日中，决须破虏！”嗣业执一旗，引陌刀缘险先登力战，自辰至巳，大破之，斩首五千级，捕虏千馀人，馀皆逃溃。中使边令诚以入虏境已深，惧不敢进；仙芝乃使令诚以羸弱三千守期城，复进。 
三日，至坦驹岭，下峻阪四十馀里，前有阿弩越城。仙芝恐士卒惮险，不肯下，先令人胡服诈为阿弩越城守者迎降，云：“阿弩越赤心归唐，娑夷水藤桥已斫断矣。”娑夷，即弱水也，其水不能胜草芥。藤桥者，通吐蕃之路也。仙芝阳喜，士卒乃下。又三日，阿弩越城迎者果至。 
明日，仙芝入阿弩越城，遣将军席元庆将千骑前行，谓曰：“小勃律闻大军至，其君臣百姓必走山谷，弟呼出，取缯帛称敕赐之，大臣至，尽缚之以待我。”元庆如其言，悉缚诸大臣。王及吐蕃公主逃入石窟，取不可得，仙芝至，斩其附吐蕃者大臣数人。 
藤桥去城犹六十里，仙芝急遣元庆往斫之，甫毕，吐蕃兵大至，已无及矣。藤桥阔尽一矢，力修之，期年乃成。 
八月，仙芝虏小勃律王及吐蕃公主而还。九月，至连云堡，与边令诚俱。月末，至播密川，遣使奏状。至河西，夫蒙灵察怒仙芝不先言己而遽发奏，一不迎劳，骂仙芝曰：“啖狗粪高丽奴！汝官皆困谁得，而不待我处分，擅奏捷书！高丽奴！汝罪当斩，但以汝新有功不忍耳！”仙芝但谢罪。边令诚奏仙芝深入万里，立奇功，今旦夕忧死。 
十二月，己巳，上以仙芝为安西四镇节度使，征灵察入朝，灵察大惧。仙芝见灵察，趋走如故，灵察益惧。副都护京兆程千里、押牙毕思琛及行官王滔等，皆平日构仙芝于灵察者也，仙芝面责千里、思琛曰：“公面虽男子，心如妇人，何也？”又捽滔等，欲笞之，既而皆释之，谓曰：“吾素所恨于汝者，欲不言，恐汝怀忧；今既言之，则无事矣。”军中乃安。 
初，仙芝为都知兵马使，猗氏人封常清，少孤贫，细瘦颣目，一足偏短，求为仙芝傔，不纳。常清日候仙芝出入，不离其门，凡数十日，仙芝不得已留之。会达奚部叛走，夫蒙灵察使仙芝追之，斩获略尽。常清私作捷书以示仙芝，皆仙芝心所欲言者，由是一府奇之。仙芝为节度使，即署常清判官；仙芝出征，常为留后。仙芝乳母子郑德诠为郎将，仙芝遇之如兄弟，使典家事，威行军中。常清尝出，德诠走马自后突之而过。常清至使院，使召德诠，每过一门，辄阖之，既至，常清离度谓曰：“常清本出寒微，郎将所知。今日中丞命为留后，郎将何得于众中相陵突！”因叱之曰：“郎将须暂死以肃军政！”遂杖之六十，面仆地曳出。仙芝妻及乳母于门外叫哭救之，不及，因以状白仙芝。仙芝览之，惊曰：“已死邪？”及见常清，遂不复言，常清亦不之谢。军中畏之惕息。 
自唐兴以来，边帅皆用忠厚名臣，不久任，不遥领，不兼统，功名著者往往入为宰相。其四夷之将，虽才略如阿史那社尔、契苾何力犹不专大将之任，皆以大臣为使以制之。及开元中，天子有吞四夷之志，为边将者十馀年不易，始久任矣；皇子则庆、忠诸王，宰相则萧嵩、牛仙客，始遥领矣；盖嘉运、王忠嗣专制数道，始兼统矣。李林甫欲杜边帅入相之路，以胡人不知书，乃奏言：“文臣为将，怯当矢石，不若用寒畯胡人；胡人则勇决习战，寒族则孤立无党，陛下诚心恩洽其心，彼必能为朝廷尽死。”上悦其言，始用安禄山。至是，诸道节度使尽用胡人，精兵咸戍北边，天下之势偏重，卒使禄山倾覆天下，皆出于林甫专宠固位之谋也。